วิลเลียม แม็กมาน

เซอร์วิลเลียม แม็กมาน (,  ; 23 กุมภาพันธ์ ค.ศ. 190831 มีนาคม ค.ศ. 1988) เป็นนักการเมืองชาวออสเตรเลียที่ดำรงตำแหน่งนายกรัฐมนตรีออสเตรเลียคนที่ 20 ใน ค.ศ. 1971 ถึง 1972 เขาดำรงตำแหน่งหัวหน้าพรรคเสรีนิยมแห่งออสเตรเลีย และก่อนหน้านี้เคยดำรงตำแหน่งรัฐมนตรีหลายตำแหน่งใน ค.ศ. 1951 ถึง 1971 ถือเป็นการดำรงตำแหน่งต่อเนื่องยาวนานที่สุดในประวัติศาสตร์ออสเตรเลีย

แม็กมานเกิดและเติบโตในซิดนีย์ และทำงานเป็นทนายความก่อนที่จะเข้าสู่วงการการเมือง เขารับราชการในกองทัพออสเตรเลียระหว่างสงครามโลกครั้งที่สอง โดยไต่เต้าถึงระดับพันตรี หลังสงครามสิ้นสุดลง เขากลับมาเรียนต่อระดับมหาวิทยาลัยจนจบและคว้าปริญญาตรีในสาขาเศรษฐศาสตร์ แม็กมานได้รับเลือกให้เป็นสมาชิกสภาผู้แทนราษฎรในการเลือกตั้งสหพันธรัฐ ค.ศ. 1949 รอเบิร์ต เมนซีส์ ซึ่งขณะนั้นดำรงตำแหน่งนายกรัฐมนตรี ได้เลื่อนตำแหน่งให้เขาเป็นรัฐมนตรีใน ค.ศ. 1951 และได้บรรจุเขาเข้าไปในคณะรัฐมนตรีใน ค.ศ. 1956 เขาดำรงตำแหน่งรัฐมนตรีหลายตำแหน่งในรัฐบาลเมนซีส์ โดยเฉพาะอย่างยิ่งในตำแหน่งรัฐมนตรีว่าการกระทรวงแรงงานและการรับใช้ชาติตั้งแต่ ค.ศ. 1958 ถึง 1966 ขณะอยู่ในตำแหน่งนั้น เขาเป็นผู้นำระบบเกณฑ์ทหารกลับมาใช้ใหม่ใน ค.ศ. 1964

นักรัฐศาสตร์และนักประวัติศาสตร์ชาวออสเตรเลียต่างจัดให้แม็กมานเป็นหนึ่งในนายกรัฐมนตรีออสเตรเลียที่แย่ที่สุดAbjorensen, Norman; Australia's Top 10 PMs , The Canberra Times, 5 December 1992. Retrieved 30 December 2017.Walker, Tony; Koutsoukis, Jason; "The good, the bad and the couldabeens", The Australian Financial Review, 3 January 2001.Prime ministers' rank and file , The Age, 18 December 2004. Retrieved 30 December 2017. และหลังพ้นจากตำแหน่ง อดีตเพื่อนร่วมงานหลายคนของเขาได้วิพากษ์วิจารณ์รูปแบบการเป็นผู้นำและบุคลิกส่วนตัวของเขาอย่างเปิดเผย วิตลัม ผู้สืบทอดตำแหน่งของเขา ยอมรับว่าเขาเป็น "นักการเมืองที่มีทักษะ ความสามารถ และความมุ่งมั่นอย่างเหลือเชื่อ" และยกย่องเขาว่าได้ช่วยป้องกันความพ่ายแพ้ที่ขาดลอยกว่านี้ใน ค.ศ. 1972

 ชีวิตช่วงต้น 
 เกิดและภูมิหลัง 
แม็กมานเกิดที่เรดเฟิร์น ซิดนีย์ รัฐนิวเซาท์เวลส์เมื่อวันที่ 23 กุมภาพันธ์ ค.ศ. 1908 โดยเป็นบุตรคนที่สามจากห้าคนจากวิลเลียม แดเนียล แม็กมาน ทนายความที่ปรึกษา กับแมรี (สกุลเดิม วอลเดอร์) ลูกสาวของช่างทำใบเรือ พี่ชายของเขาเสียชีวิตไปก่อนหน้าเขา พ่อของเขาซึ่งเป็นชาวคาทอลิก มีชื่อเสียงว่าเป็นคนดื่มเหล้าจัดและติดการพนัน ส่วนแม่ของเขาซึ่งเป็นชาวแองกลิกัน มีเชื้อสายไอริชและอังกฤษ

เจมส์ "บัตตี" แม็กมาน ปู่ของแม็กมาน เกิดที่เทศมณฑลแคลร์ มันสเตอร์ ประเทศไอร์แลนด์ และสมรสกับ Mary Coyle จากเทศมณฑลเฟอร์แมนา อัลสเตอร์ ประเทศไอร์แลนด์ เขาเดินทางไปออสเตรเลียตั้งแต่ยังเด็ก และภายหลังก่อตั้งบริษัทขนส่งของตนเอง ซึ่งกลายเป๋นหนึ่งในบริษัทที่ใหญ่ที่สุดในซิดนีย์ หลังเขาเสียชีวิตใน ค.ศ. 1914 ทรัพย์สินของเขามีมูลค่าเกือบ 240,000 ปอนด์ ซึ่งเป็นจำนวนเงินมหาศาลในสมัยนั้น

 วัยเด็กและการศึกษา 
แม็กมานใช้ชีวิตวัยเด็กที่เรดเฟิร์น เมื่อเขาอายุ 9 ขวบ แม่เสียชีวิตใน ค.ศ. 1917 และภายหลังจึงได้รับการเลี้ยงดูจากญาติของเธอ เขาย้ายบ้านบ่อยครั้ง เนื่องจากถูกย้ายไปอยู่กับสมาชิกในครอบครัวหลายคน โดยอาศัยอยู่ในบ้านแต่ละหลังที่เคนซิงตัน, บีครอฟต์, กอร์ดอน และเซนเท็นเนียลปาร์ก แม็กมานแทบไม่ได้เจอพ่อหรือพี่น้องของเขาเลย เพราะพวกเขาถูกเลี้ยงดูแยกจากกัน เจมส์ พี่ชาย เสียชีวิตจากไข้หวัดใหญ่สเปนใน ค.ศ. 1919 ซามูเอล วอลเดอร์ น้าของเขาที่เป็นนักธุรกิจและดำรงตำแหน่งลอร์ดเมเยอร์แห่งซิดนีย์ใน ค.ศ. 1932 ทำหน้าที่เสมือนพ่อบุญธรรมให้กับแม็กมาน เขาเริ่มการศึกษาที่วิทยาลัยแอ็บบอตส์โฮล์ม ซึ่งเป็นโรงเรียนเอกชนที่เปิดทำการเพียงช่วงสั้น ๆ ในคิลลารา หนึ่งในเพื่อนร่วมชั้นเรียนของเขาที่นั่นคือแฮโรลด์ โฮลต์ ผู้ต่อมาได้เป็นนายกรัฐมนตรีอีกคนหนึ่ง ต่อมาเขาถูกส่งไปเรียนที่โรงเรียนซิดนีย์แกรมมาร์ ซึ่งเขาเป็นนักเรียนที่เรียนดีกว่าค่าเฉลี่ย แต่ไม่ได้โดดเด่นด้านวิชาการมากนักWhitington (1972), p. 145.

พ่อของแม็กมานเสียชีวิตใน ค.ศ. 1926 เมื่อลูกชายอายุ 18 ปี โดยทิ้งมรดกจำนวนมากไว้ให้ เขาสอบเพื่อของใบจบการศึกษาที่โรงเรียนซิดนีย์แกรมมาร์ไม่ผ่าน แต่เนื่องจากเขาสอบสมัครเข้ามหาวิทยาลัยผ่าน ทำให้เขาสามารถเข้าเรียนที่มหาวิทยาลัยซิดนีย์ได้ใน ค.ศ. 1927 เขาเลือกเรียนกฎหมายตามตามคำแนะนำของวอลเดอร์ และสำเร็จการศึกษาระดับปริญญาตรีด้านกฎหมายใน ค.ศ. 1930Whitington (1972), p. 146. แม็กมานอาศัยอยู่ที่วิทยาลัยเซนต์พอล สนใจในแวดวงสังคมมากกว่าปริญญาของเขา เขาใช้มรดกที่ได้รับอย่างฟุ่มเฟือย โดยเป็นเจ้าของม้าแข่งหลายตัว และเป็นที่รู้จักกันดีในเรื่องการพนันในการแข่งม้าเป็นจำนวนมาก แอลัน รีดกล่าวว่า "ชื่อเสียงของเขาคือ เขาสำเร็จการศึกษาระดับมหาวิทยาลัยโดยใช้เวลาทำงานจริงในวิทยาลัยน้อยกว่าคนใดก็ตาม"

 อาชีพทางกฎหมายและรับใช้ชาติ 

 นายกรัฐมนตรี (ค.ศ. 1971–1972) 

แม็กมานเข้ารับตำแหน่งในช่วงเวลาที่ไม่ดีสำหรับพรรคร่วมรัฐบาล ซึ่งถูกมองว่าอ่อนล้าและไร้ทิศทางมากขึ้นหลังจากอยู่ในอำนาจมานานกว่า 21 ปี ปัญหาแรกของเขาคือกอร์ตัน นับตั้งแต่กอร์ตันได้รับเลือกเป็นรองหัวหน้าพรรคเสรีนิยม แม็กมานจึงแทบจะจำใจต้องเสนอชื่อเขาเป็นรัฐมนตรีว่าการกระทรวงกลาโหม สถานการณ์อันไร้แก่นสารนี้ถึงจุดแตกหักเมื่อกอร์ตันตีพิมพ์บทความสองชิ้นที่ให้รายละเอียดเกี่ยวกับปัญหาที่เขาประสบกับรัฐมนตรีที่มีข้อมูลรั่วไหลจากคณะรัฐมนตรี แม็กมานจึงบีบให้กอร์ตันลาออกHancock, Ian. "Events and issues that made the news in 1971 ". National Archives of Australia. Retrieved 2 November 2014. บิลลี สเนดเดนได้รับเลือกให้เป็นรองหัวหน้าพรรคเสรีนิยมคนใหม่

แม็กมานเคยเป็นรัฐมนตรีต่อเนื่องเป็นเวลา 21 ปี 6 เดือน ซึ่งเป็นสถิติในรัฐบาลออสเตรเลียที่ไม่เคยมีใครทำลายได้ มีเพียงเซอร์จอร์จ เพียร์ซ และเซอร์จอห์น แมคอีเวนเท่านั้นที่มีระยะเวลาการเป็นรัฐมนตรีรวมกันที่ยาวนานกว่า แต่ระยะเวลาการดำรงตำแหน่งของพวกเขาไม่ได้ต่อเนื่องกัน

 อาชีพรัฐสภาช่วงหลัง (ค.ศ. 1972–1982) 
ช่วงที่แม็กมานดำรงตำแหน่งนายกรัฐมนตรีสิ้นสุดลงในวันที่ 5 ธันวาคม ค.ศ. 1972 เขายังไม่ได้ลาออกจากการเป็นหัวหน้าพรรคเสรีนิยมในทันที แต่ไม่นานก็เป็นที่กระจ่างว่าไม่มีการสนับสนุนให้เขาดำรงตำแหน่งต่อไป

แม็กมานกลายเป็นนายกรัฐมนตรีคนแรกที่พ่ายแพ้ในการเลือกตั้งแต่ยังคงดำรงตำแหน่งอยู่ โดยไม่ได้ดำรงตำแหน่งผู้นำฝ่ายค้านในเวลาต่อมา

 วาระสุดท้ายและเสียชีวิต 
หลังเกษียณอายุ แม็กมานอุทิศเวลาส่วนใหญ่ให้กับการเขียนบันทึกความทรงจำของเขา ซึ่งเขาตั้งใจจะตั้งชื่อว่า A Liberal View บันทึกเหล่านั้นถูกปฏิเสธจากสำนักพิมพ์ถึงหกแห่ง และนักวิจารณ์ (ซึ่งรวมถึงแบร์รี โจนส์และฟิลลิป แอดัมส์) มองว่าเขียนได้ไม่ดีและมีรายละเอียดมากเกินไปHawkins (2012), p. 94. ใน ค.ศ. 1984 แม็กมานสนับสนุนบ็อบ ฮอว์กและพรรคแรงงานให้ได้รับเลือกตั้งอีกครั้งเหนือพรรคร่วมรัฐบาล ซึ่งเขากล่าวว่าจะยังไม่พร้อมสำหรับการเป็นรัฐบาลอีกสี่หรือห้าปี ต่อมาในปีนั้น เขาอธิบายว่าการครองอำนาจของแอนดรูว์ พีค็อกในตำแหน่งผู้นำพรรคเสรีนิยมนั้น "เปราะบางมาก ๆ" และให้การสนับสนุนจอห์น โฮวาร์ดในฐานะผู้นำในอนาคตอย่างไม่เป็นทางการ

ในช่วงปีสุดท้ายของชีวิต แม็กมานเข้ารับการผ่าตัดที่เกี่ยวข้องกับโรคมะเร็งผิวหนังหลายครั้ง เขาเสียชีวิตขณะนอนหลับเมื่ออายุ 80 ปี ณ โรงพยาบาลเอกชนเซนต์ลูก พอตส์พอยต์ ในเช้าวันที่ 31 มีนาคม ค.ศ. 1988 ศพของเขาถูกเผาที่ฌาปนสถานชานเมืองตอนเหนือ พิธีรำลึกระดับรัฐจัดขึ้นที่มหาวิหารเซนต์แอนดรูว์ ซิดนีย์ในวันที่ 8 เมษายน โดยมีเดวิด แฟร์แบร์นเป็นผู้กล่าวคำไว้อาลัย

 ชีวิตส่วนตัว 

ใน ค.ศ. 1965 แม็กมานตอนอายุ 57 ปี สมรสกับโซเนีย เรเชล ฮอปกินส์ซึ่งขณะนั้นมีอายุ 32 ปี แม็กมานหมั้นหลังพบกันครั้งแรก 6 เดือน สามเดือนต่อมา มีการแต่งงานสมรสขึ้นที่โบสถ์เซนต์มาร์ก ดาร์ลิงพอยต์ ตามด้วยงานเลี้ยงรับรองสำหรับแขก 400 คนที่ Royal Sydney Golf Clubhttp://www.theaustralian.com.au/news/inquirer/a-love-beyond-understanding/story-e6frg6z6-1111114526775| The Australian - Retrieved 2016-02-14  หลังจากที่เขาเสียชีวิต เธอยังคงมีชีวิตต่ออีกกว่า 20 ปี โดยเสียชีวิตในวันที่ 2 เมษายน ค.ศ. 2010 ด้วยอายุ 77 ปี ทั้งคู่มีบุตรสามคน หนึ่งในนั้นคือนักแสดง จูเลียน แม็กมาน

ตลอดชีวิตของเขามีข่าวลือบ่อยครั้งว่าแม็กมานเป็นคนรักร่วมเพศCharlton, Peter. "Australia's Prime Ministers" in Birth of Our Nation (special supplement), The Courier-Mail, 1 January 2001.Wright, Tony. "The Dishonorable Member", The Bulletin, 9 July 2005.Mitchell, Susan Stand By Your Man: Sonia, Tamie & Janette, Random House 2007, McMahon, Lady (Sonia) "The truth about my marriage", The Australian Women's Weekly, November 2007. Vol. 77 Issue 11, p. 50. นางแม็กมานปฏิเสธข้อกล่าวหานี้ซ้ำแล้วซ้ำเล่า ครั้งหนึ่งในช่วงคริสต์ทศวรรษ 1970 เรื่องนี้ส่งผลให้เกิดพาดหัวข่าวที่น่าอับอายในหนังสือพิมพ์แท็บลอยด์ Sunday Observer ของเมลเบิร์นซึ่งปัจจุบันเลิกกิจการไปแล้ว ซึ่งเขียนว่า: "My Billy's No Poofter – Sonia Tells"

 ศาสนา 
แม็กมานนับถือศาสนาคริสต์นิกายแองกลิคัน แม้ว่าเขาจะไม่ได้ได้รับการเลี้ยงดูแบบเคร่งศาสนามากนัก พ่อของเขาเป็นชาวคาทอลิกที่ละทิ้งศาสนาและเรียกตัวเองว่าเป็น "นักเหตุผลนิยม" ในขณะที่ครอบครัวฝ่ายแม่นับถือนิกายแองกลิกัน แม็กมานเริ่มสนใจด้านเทววิทยาตั้งแต่ยังเป็นวัยรุ่น และอ่านหนังสือเกี่ยวกับเรื่องนี้อย่างกว้างขวางตลอดชีวิตที่เหลือของเขา เขาอ้างถึงผลงานของวิลเลียม เทมเปิลว่าเป็นผู้มีอิทธิพลสำคัญWilliams (2013), p. 155 แม็กมานเป็นหนึ่งในนักการเมืองร่วมสมัยไม่กี่คนที่พูดเกี่ยวกับความเชื่อมโยงระหว่างความเชื่อทางศาสนาและการเมืองของพวกเขาต่อสาธารณะ ใน ค.ศ. 1953 เขาได้กล่าวสุนทรพจน์ต่อสถาบันรัฐศาสตร์แห่งออสเตรเลีย โดยอธิบายว่าเขาเชื่อว่าหลักคำสอนของศาสนาคริสต์จำเป็นต้องมีระบอบประชาธิปไตยแบบรัฐสภาและเศรษฐกิจแบบตลาดWilliams (2013), p. 153–154

 หมายเหตุ 

 อ้างอิง 

 ดูเพิ่ม 
 Hughes, Colin A (1976), Mr Prime Minister. Australian Prime Ministers 1901–1972, Oxford University Press, Melbourne, Victoria, Ch.22. 
 Reid, Alan (1971), The Gorton Experiment, Shakespeare Head Press, Sydney.
 Sekuless, Peter (2000), 'Sir William McMahon', in Michelle Grattan (ed.), Australian Prime Ministers, New Holland, Sydney, New South Wales, pages 312–323. 


 แหล่งข้อมูลอื่น